Exqrch/javanese-Komodo-pixelgpt huggingface dataset:
Pakaryanipun Faozan Rizal sampun dipuntepangaken wonten sakpérang festival internasional antawisipun Singapore International Film Festival, eKsperim[E]nto Film & Video Festival 2004 Filipina, Cinemanila International Film Festival lan Emirates Film Competition
Faozan Rizal miwiti kiprahipun minangka paraga, panata sinematografi, lan pungkasanipun sutradara
Kajawi nggarap filem, piyambakipun ugi mucal wonten Fakultas Fotografi, Televisi lan Film, Institut Kesenian Jakarta
Filem biyoskup kapisan ingkang dipungarap minangka sutradara inggih punika "Habibie & Ainun (2012)"
Boten namung suksès saking prakawis tèknis lan kaéndahan, nanging filem punika ugi panèn kasuksèsan ing prakawis komèrsial.
Raedu Basha Raedu Basha (#ALIH) inggih punika salah satunggalipun sastrawan saking Indonesia
Namanipun misuwur lumantar pakaryanipun awujud carita cekak, geguritan, lan éséi sastra ingkang dipunmot wonten sawenèh ariwarta lan kalawarta
Raedu naté dados dutaning sastrawan Indonésia wonten pahargyan Ubud Writers & Readers Festival (UWRF) 2015, salah satunggal saking nem festival sastra ingkang saé piyambak sadonya
Raedu Basha punika asma péna saking Badrus Shaleh utawi Basha
Piyambakipun lair ing Bilapora, Sumenep Madura, Jawi Wétan, tanggal 3 Juni 1988
Awit taksih nèm sampun ngraketi jagat kesenian, mliginipun sastra
Raedu nglampahi pendhidhikan wonten sapérang pondok pesantren lan pawiyatan luhur
Taun 2014 Raedu ngrampungaken Pascasarjana Ilmu Antropologi, Fakultas Ilmu Budaya, Universitas Gajah Mada Yogyakarta
Pakaryanipun awujud geguritan, carita cekak, lan éséi sastra sampun kathah kamot wonten sawenèh ariwarta lan kalawarta antawisipun "Kalawarta" "Horison"", Jawa Pos, Republika, Media Indonesia, Indopos, Pikiran Rakyat, Kedaulatan Rakyat, Suara Merdeka, Surabaya Post, Sumut Pos, Kalawarta Basis, Koran Merapi, Rakyat Sumbar, Harian Fajar Makassar, Harian Carawala Makassar, Kalawarta Sabili, Kalawarta Tebuireng, Kuntum, Bende, NU Online, Jejak Bekasi", "Koran Merapi Pembaruan," "Sidogiri Media", "Radar Jawa
Merapi Pembaruan," "Sidogiri Media", "Radar Jawa Pos", lan "Kompas.com"
Buku kempalan geguritan sesarengan ingkang ngemot geguritanipun; "Puisi di Jantung Tamansari" (15 Penyair Festival Kesenian Yogyakarta, 2014), "Memo untuk Présidhèn" (PMK, 2014), "17.000 Islands of Imagination" (Ubud Writers & Readers Festival, 2015)
Awit saking kaprigelanipun ing babagan sastra ndadosaken piyambakipun asring nampi pangaji, lan katimbalan minangka pawicara dhiskusi, gladhèn sastra, lan maos pakaryan wonten adicara sastra ing Indonesia
Pakaryanipun piyambak antawisipun "Matapangara" (kempalan geguritan, 2014), "The Melting Snow" (novèl, 2014).
But Muchtar But Muchtar (#ALIH) inggih punika salah satunggalipun seniman saking Indonésia
Namanipun misuwur lumantar pakaryanipun awujud reca ingkang dipun-namèni "Ikatan" ingkang kadamel taun 1976, lan dipunpasang wonten sangajengipun gedhong DPR/MPR Republik Indonesia, Senayan, Jakarta
Kajawi saking punika, But Muchtar ugi akademikus ingkang naté dipunpracaya minangka rèktor Institut Seni Indonesia Yogyakarta lan Institut Teknologi Bandung
Piyambakipun miwiti kiprahipun wonten jagat kesenian taun 1951
But Muchtar lair wonten Bandung, Hindia Belanda, tanggal 20 Dhésèmber 1930
Ping kalih piyambakipun mboten tamat sekolah dhasar, lajeng tiyang sepuhipun nundhung saking griya, kapisah tigang taun kaliyan kulawarga
Nalika wonten sekolah manengah piyambakipun péngin dados guru agama sinaosa awit taksih alit péngin dados bala
Lajeng nalika SMA, piyambakipun gadhah kekajengan dados sastrawan, ugi péngin dados dhiplomat, lajeng ndhaptar wonten Akademi Dinas luar Negeri, nanging mboten katampi
Piyambakipun ngrampungaken kuliyahipun wonten Jurusan Seni Rupa Institut Teknologi Bandung (ITB), lajeng nerasaken wonten Rhode Island School of Design, Art Students League of New York lan Massachusettes Institute of Technology, kekalihpun wonten Amérikah Sarékat
But punika saking kulawarga Banten ingkang ngugemi basa lan tatakrama Walanda
Awit taksih alit, piyambakipun sampun remen kaliyan gambar-gambar, kawiwitan gambar ingkang dipundamel déning ibunipun piyambak
Kaprigelanipun minangka juru sungging dipuntampi saking Ries Mulder, dhosèn saking Walanda
Awit taun 1954, pakaryanipun awujud reca sampun dipunpameraken
Mboten namung wonten Bandung, Jakarta utawi Surabaya, nanging ugi wonten Kualalumpur, Singapura, Bangkok, New Delhi, London, Ithaca, New York, lan Rio de Jainero
But Muchtar sampun ndamel atusan sesunggingan awit taun 1951 lan patung wiwit taun 1960, namung damel 15 sunggingan lan sekawan patung saben taun
Wiwitanipun piyambakipun ngugemi aliran "naturalisme", salajengipun langkung remen wonten aliran "kubisme"
Sungginganipun ingkang misuwur antawisipun "Wanita Bali", kasungging taun 1957, pikantuk bebungah Stralem wonten First Asian Young Artist Exhibition di Tokyo, lan "Potret Diri]]", ingkang kamot wonten buku "Indonesian Art" anggitanipun Claire Holt
Salah satunggalipun patung damelainipun jejudhul "Ikatan" ingkang dipundamel taun 1976 ngadek dumugi sapunika wonten sangajengipun gedhong DPR/MPR-RI.
Sulistyo Tirtokusumo Sulistyo Tirtokusumo (#ALIH) inggih punika salah satunggalipun seniman saking Indonesia
Namanipun sampun misuwur lumantar pakaryanipun minangka pranata beksa (koréografi) ingkang dipunpitontonaken wonten sawenèh panggung, saé wonten Indonesia, ugi wonten manca nagari
Piyambakipun ugi salah satunggalipun juru beksa Pura Negara
Sulistyo Tirtokusumo dipunpracaya nglenggahi minangka Direktur Jenderal Kebudayaan, Kementrian Kebudayaan Republik Indonesia
Sulistyo Tirtokusumo lair ing Kutha Surakarta, Jawa Tengah, tanggal 6 Juli 1953
Awit taksih nèm sampun raket dhumateng jagat seni, mliginipun beksan, kanthi ngangsu kawruh dhumateng mpu beksan, R.M
Wignyohambegso lan mlebet wonten Pawiyatan Kabudayan Karaton Surakarta (1966-1971)
Nalika yuswanipun nembelas taun, piyambakipun kapilih dados juru beksa wonten "Sendratari Ramayana" lan kacawisaken maragani minangka Rama, Sendratari Ramayana Prambanan ingkang dipunkintunaken wonten Festival International Ramayana ing Pandaan, Jawa Timur (1971)
Awit saking punika, piyambakipun dados paraga Rama saben dipunwontenaken "Sendratari Ramayana"
Sulistyo ugi pikantuk kapracayan beksa wonten ing Pura Negara, Taman Mini Indonesia Indah, lan sanèsipun
Piyambakipun sinau beksan Bedhaya lan Srimpi saking R.Ay
Laksmintorukmi, Nyi Bei Pamarditoyo lan R
Taun 1971, Sulistyo ngalih wonten Jakarta lan mlebet wonten kelompok Padnecwara minangka pambiyantu pranata beksa ingkang dipunwengku déning Retno Maruti
Kajawi kaliyan Retno Maruti, Sulistyo ugi asring mbiyantu pagelaran beksan anggitanipun Sardono W
Kusumo, Sal Murgiyanto, lan Wiwiek Sipala
Taun 1973, Sulistyo wiwit ngripto beksan antawisipun; beksan ‘Catur Sagotro’ (1973), beksan ‘Yudhasmoro’ (1973), beksan ‘Bedaya Ratnaningprang’ (1974), drama beksan ‘Bisma Gugur’ (1975), drama beksan ‘Aryo Jipang’ (1979), beksan ‘Kirono Ratih’ (1981), beksan ‘Diam’ (1987), beksan ‘Bedaya Suryo Sumirat’ (1990), beksan "kontemporer" ‘Panji Sepuh’ (1993), beksan ‘Puspito Retno’ (1998), beksan kontemporer ‘Nyai Sembako’ (1999), lan beksan ‘Krisis’ (1999)
Awit saking kaprigelanipun mbeksa lan ngripta beksan, nglantaraken piyambakipun saget nggelar pakaryan wonten manca nagari antawisipun Moomba Festival, Australia (1975), International Ramayana Festival Bangkok, Thailand (1991), Cervantino Festival, Juanajuato, Meksiko (1992), Korean International Dance Event, Seoul, Koréa Kidul (1995), International Ramayana Festival, Angkor, Kamboja (1996), lan Indonesian-Japan Friendship Festival, Jepang (1997)
Kajawi minangka juru beksa lan ngripta beksan, piyambakipun naté kadhapuk dados sekretaris pribadi Duta Besar Indonesia ing Vatikan, punggawa nagari sipil wonten Departemen Pariwisata, Pos dan Telekomunikasi, Direktur Jenderal Kepercayaan Terhadap Tuhan Yang Maha Esa awit Agustus 2006, lan Direktur Kebudayaan Kementerian Kebudayaan Republik Indonesia.
Retmono (#ALIH) inggih punika salah satunggalipun budayawan saking Indonésia
Asmanipun misuwur lumantar pakaryanipun awujud jurnal ilmiah lan artikel ingkang dipunmot wonten sawenèh ariwarta, kalawarta, lan jurnal
Retmono punika ugi salah satunggalipun mahaguru ingkang naté dipunpracaya ngasta Rektor Universitas Negeri Semarang (Unnes)
Taun 2007 Retmono nampi Anugerah Sewaka Winayaroha, Pangabektèn Pawiyatan Luruh saking Direktur Jenderal Pendidikan Tinggi, Kementrian Pendidikan Nasional
Retmono lair ing Kutha Malang, Jawa Timur, tanggal 23 Oktober 1933
Ngrampungaken pendhidhikan dhoktoral wonten ing Universitas Texas, Amérikah Sarékat, taun 1970
Awit saking punika, piyambakipun miwiti pedamelanipun minangka dhosèn wonten IKIP Semarang ingkang lajeng ngalih dados Unnes
Retmono punika salah satunggalipun dhoktor kapisan wonten IKIP Semarang rikala samanten
Ing kalangan pawiyatan, saé para dhosèn utawi mahasiswa, Retmono misuwur gadhah pribadi pamikir
Ing jawi pawiyatan, piyambakipun nyerat sapérang jurnal ilmiah lan artikel ingkang dipunmot wonten ariwarta, kalawarta, lan jurnal
Anggitanipun saben peken, dumugi sapunika dipunmot déning ariwarta "Suara Merdeka wonten rubrik "Semarangan"
Taun 1986 dumugi 1994 Retmono kapilih dados Rektor IKIP Semarang
Wonten ing astanipun , lokasi gedhong pawiyatan ingkang sadèrèngipun wonten Jalan Kelud Utara III Semarang dipunlih wonten papan panggènan langkung wiyar, ing Sekaran, Gunungpati
Retmono pensiun saking IKIP Semarang taun 2003, nanging taksih dipunsuwun minangka dhosèn wonten PPS Unnes.
Taun 1978 dumugi 1989, Eko Budiardjo kadhapuk minangka Kepala Biro Penelitian Fakultas Teknik Undip
Kajawi punika, piyambakipun ugi ngrangkep dados Katuwa Jurusan Arsitektur ing Fakultas Teknik
Salajengipun, piyambakipun dipunpracaya minangka Pambiyantu Dekan I Fakultas Teknik Undip, kalamangsa 1989 dumugi 1992
Boten dangu, piyambakipun ngancik dados Dekan Fakultas Teknik Undip, taun1992 dumugi 1998
Lan pamuncakipun wonten Undip, Eko Budiardjo kapilih dados rektor, kala mangsa 1998 dumugi 2006
Wonten kalih pawiyatan ingkang maringi gelar profesor dhumateng piyambakipun, inggih punika Undip, minangka Guru Besar Arsitektur lan Perkotaan, lan Guru Besar Lansekap lan Teknologi Lingkungan wonten ing Universitas Trisakti Jakarta.
The Road Within The Road Within inggih punika filem saking Amérikah Sarékat ingkang dipundamel taun 2014
Filem punika dipunsutradarani Gren Wells, ngrangkep minangka panganggit skénario
Filem punika damelan ambalan saking filem Jerman taun 2010 asesirah "Vincent Wants to Sea"
"The Road Within" dipunbabar kaping pisan nalika pahargyan Los Angeles filem Festival taun 2014 lajeng dipunbabar kanggé sagung pamirsa ing wulan April 2015
Wells ndamel filem ambalan punika dhedhasar namung saking "trailer" "Vincent Wants to Sea"
Piyambakipun ugi mratélakaken bilih kapeksa ndamel filem punika awit saking riwayat kesehatanipun jalaran mboten tumata anggènipun dhahar
Zoë Kravitz nyengkuyung wragad agengipun 90 pounds kanggé filem punika, lan maringi katrangan bilih piyambakipun mboten èstu ndhèrèk maragani jalaran saweg nandang gerah "anoreksia" (kelangan pepinginan dhahar)
Filem punika panèn pangalembana saking para pamirsa lan juru kritik
"The Hollywood Reporter" ngalembana tiga juru paraga baku, nanging ugi maringi kritik
Sami kaliyan punika, kalawarta "Variety" maringi pangalembana awit saking "kaprigelanipun pra paraga antawisipun Robert Sheehan, Dev Patel dan Zoe Kravitz".
Tarzan (juru banyol) Tarzan utawi Tarsan (#ALIH) ingkang gadhah asma asli Toto Muryadi, inggih punika salah satunggalipun ledhek (pelawak) saking Indonesia ingkang misuwur minangka anggota grup lawak Srimulat
Jeneng panggung "Tarzan" dipuntampi rikala piyambakipun suksès maragani tokoh Tarzan Srimulat ing suatu pertunjukan, yang seterusnya dipakai sampai sekarang
Tarzan Srimulat lair ing Kepanjen, Kabupatèn Malang, Jawa Timur, tanggal 24 April 1945
Kados déné pelawak sanèsipun wonten ing Srimulat, Tarzan Srimulat miwiti kiprahipun wonten panggung tradhisional ludruk
Tarzan Srimulat mlebet wonten grup lawak Lokakarya taun 1967, sadèrèngipun ndhèrèk wonten Srimulat wonten ing wulan Mèi 1979
Kanthi perawakan ingkang kagolong inggil , Tarzan Srimulat ing panggung Srimulat adanipun maragani minangka tiyang saking kalangan inggil kados ta majikan, punggawa; utawi wadya (jendral)
Wonten adiacara "Kethoprak Humor" ingkang kasiaraken stasiun RCTI, piyambakipun maragani minangka ratu, ingkang tansah maringi wejangan-wejangan cinampuran kaliyan guyonan
Kajawi wonten ing panggung Srimulat, Tarzan Srimulat naté kacathet maragani sakpérangan film biyoskup antawisipun "Untung Ada Saya", "Mencari Untung", "Godain Kita" sarta "Kamulah Satu-Satunya"
Tarzan Srimulat ugi naté kadhapuk maragani pariwara kanggé télévisi
Paraga film lan sinétron Tora Sudiro lan pelawak Tukul Arwana mratélakaken bilih Tarzan Srimulat punika dados idholanipun
Ing jawi kancah kesenian, Tarzan Srimulat ugi gadhah warung iwan "a la belantara'
Bokmenawi jalaran namanipun Tarzan Srimulat mboten tebih kaliyan alas, "menu" ingkang kacawisaken temtu wonten sesambetanipun kaliyan alas.
Mbah Gotho Saparman Sodimejo, limrahipun dikenal kanthi asma Mbah Gotho (#ALIH) inggih punika tiyang saking Indonesia ingkang kasebat minangka tiyang paling sepuh sadonya
Ing wulan Mèi 2010, ariwarta "Solopos" nglaporaken bilih juru sensus taun punika sampun nyathet, ambal warsanipun Mbah Gotho salajengipun inggih punika satus sekawan dasa kalih taun, ingkang ateges, yuswanipun Mbah Gotho sangalas taun langkung sepuh tinimbang tiyang paling sepuh ingkang kacathet kanthi resmi, Jeanne Calment, séda nalika taun 1997
Mbah Gotho punika pandhemen ses utawi rokok dumugi sédanipun
Piyambakipun gesang langkung dangu tinimbang sedasa sedhèrèk kandhungipun, sekawan sémahipun, lan gangsal putranipun
Kaca "Liputan 6" nglaporaken bilih yuswa Mbah Gotho punika udakara satus patang dasa taun, piyambakipun mboten saget èmut tanggal lairipun, nanging mratélakaken wontenipun pembangunan satunggalipun pabrik gula ingkang dumunung wonten Sragen ing taun 1880.
Ong Harry Wahyu Ong Harry Wahyu (lair ing Madiun, Jawi Wétan) inggih punika salah satunggalipun seniman saking Indonesia
Namanipun misuwur miyos pakaryanipun awujud filem minangka "visual artis" lan "art director"
Piyambakipun naté nampi pangaji ing kategori "The best art director" wonten pahargyan Festival Film Indonesia kanthi filem "Daun di Atas Bantal" ingkang dipunsutradarani Garin Nugroho kanthi juru paraga Christine Hakim, taun 1996
Ong Hary Wahyu mandhégani ngadegipun komunitas kampung Nitiprayan ingkang salajengipun kawentar minangka kampung kagunan
Pakaryanipun ing jagat kagunan rupa, misuwur nalika nyungging samak buku "Gadis pantai", anggitanipun sastrawan Pramoedya Ananta Toer
Sinaosa naté dipunpenggak déning tiyang sepuhipun nalika badhé nglampahi kiprah ing jagat kagunan, nanging Ong tetep nglampahi punika
Kanthi modhal raos remen lan kaprigelan ingkang kapendhem, Ong Harry Wahyu kasil mujudaken pangimpènipun ing jagad film lan kagunan rupa
Piyambakipun dugi Ngayojakarta taun 1979, sasampunipun ngrampungaken pawiyatan menengah ing Madiun
Kanthi tékad ingkang gumolong, Ong Harry Wahyu nerasaken pawiyatan wonten ing Institut Kagunan Indonesia Jurusan Kagunan Grafik
Nanging piyambakipun mboten tutug anggènipun kuliyah, amargi langkung kathah ngayahi pedamelanipun
Ong Harry Wahyu sampun nglairaken pakaryan awujud "desain grafis"
Piyambakipun dipunpracaya minangka "art director" wonten sapérang filem Indonésia antawisipun "Tajuk" (sesarangan Slamet Raharjo lan sakanca), "Sri" (sesarengan Marcelli Sumarno), "Habibie & Ainun" (sesarengan Hanung Bramantyo), "Soegija" (dipunparagani Nirwan Dewanto), lan "Daun di atas bantal" (dipunparagani Christine Hakim, dipunsutradarani Garin Nugroho)
Mligi film "Daun di atas bantal" Ong Harry Wahyu kasil nyabet prédhikat minangka "The best art director" wonten pahargyan Festival Film Indonesia (1998)
Pakaryanipun Ong Harry awujud "desain grafis" kanggé para panganggit carita cekak, geguritan, lan novèl mboten saget kaétung cacahipun, ngancik atusan
Ing ngandhap niki namung sapéreng pakaryanipun:
Wa Ode Wulan Ratna Wa Ode Wulan Ratna (#ALIH) inggih punika salah satunggalipun sastrawati saking Indonesia
Awit taksih nèm piyambakipun sampun cinaketan kaliyan jagat kasusastran, nanging miwiti kiprahipun nalika kuliyah wonten Universitas Negeri Jakarta
Piyambakipun naté nampi bebungah Kusala Sastra Khatulistiwa (KSK) ing kategori Panyerat Nèm Mumpuni, miyos pakaryanipun, kempalan carita cekak, "Cari Aku di Canti, 2008
"Taun punika ugi, KSK ugi maringi bebungah dhumateng Nirwan Dewanto ing kategori Geguritan miyos pakaryanipun, "Jantung Lebah Ratu" lan Ayu Utami ing kategori Prosa miyos pakaryanipun, "Bilangan Fu"
Wa Ode lair ing Jakarta, tanggal 23 Agustus 1984, nanging pakaryanipun kathah ingkang mundhut irah-irahan tlatah
Babagan punika mboten éwah saking latar wingking kulawarginipun ingkang saking Kabupatèn Buton, Sulawesi Tenggara
"Cari aku di Canti" inggih punika buku kempalan carita cekak ingkang nglantaraken namanipun nampi bebungah Kusala Sastra Khatulistiwa ing kategori Panyerat Nèm Mumpuni, taun 2008
Awit taksih nèm, Wa Ode Wulan Ratna sampun cinaketan kaliyan jagating kasusastran lan maos buku-buku kagunganipun sang rama
Piyambakipun naté tumut ramanipun ingkang dados pangladhi dayung, mlebet alas
Wekdal punika, inggih namung buku-buku ingkang dados kancanipun
Ing taun 2003, piyambakipun mbabar buku "Perempuan Noktaria", kempalan carita cekak ingkang nyariyosaken kahananipun para wanita ing masarakat
Kajawi nyerat karya sastra, Wa Ode Wulan Ratna ugi dipunpracaya dados dhosèn Panyeratan Kreatif wonten ing Universitas Multimedia Nusantara Jakarta, Piyambakipun saèstu remen mlampah-mlampah, melancong dhumateng sapérang kutha saperlu nggulawenthah kaprigelan panyeratan ingkang badhé dipunangkat minangka karya sastra
Taun 2010 piyambakipun katimbalan déning Dewan Kesenian Tegal saperlu maos carita cekak wonten Gedung Kesenian Tegal
Berikut ya iku pratélan penghargaan yang pernah diraih olèh Wa Ode Wulan Ratna
Cari Aku di Canti Cari Aku di Canti inggih punika buku kempalan carita cekak anggitanipun sastrawati Wa Ode Wulan Ratna ingkang kababar déning Lingkar Pena Publishing House taun 2008
Buku punika kasil nglantaraken Wa Ode Wulan nampi bebungah Penghargaan Kusala Sastra Khatulistiwa (KSK) ing kategori Panyerat Nèm Mumpuni, 2008
Tahun punika, KSK ugi maringi bebungah dhumateng Nirwan Dewanto miyos pakaryanipun, "Jantung Lebah Ratu", ing kategori Geguritan lan Ayu Utami miyos pakaryanipun, "Bilangan Fu", ing kategori Prosa
Sedaya carita cekak ingkang karoncé wonten buku "Cari Aku di Canti" ngangkat cariyos pagesangan Sulawesi Tenggara, mliginipun Buton
"Cari Aku di Canti" ngandhut kalih welas carita cekak antawisipun "La Runduma, Cari aku di Canti, Bula Malino, Bulan Gendut di tepi Gangsal, Perempuan Nokturia, Catatan Harian Hans Mandosir, Kembang Sri Gading, Corfivollus, Meja Gembol, Kering, Peluru-peluru", lan "Batavus"
Sedaya carita cekak ingkang karoncé wonten buku punika ngangkat cariyos pagesangan masarakat Sulawesi Tenggara, mliginipun Buton
Kajawi miyos riset wonten sakpérang papan panggènan, Wa Ode Wulan Ratna ugi ngasah kaprigelanipun miyos adicara Bengkel Penulisan Novèl Dewan Kesenian Jakarta.
The Lake House The Lake House inggih punika filem romantis Hollywood Amérikah Sarékat ingkang dipundamel déning Warner Bros Picture taun 2006
Para paraga filem punika antawisipun Keanu Reeves minangka Alex lan Sandra Bullock minangka Kate, nyariyosaken babagan katrésnan ingkang dumunung wonten kalih kala mangsa ingkang bènten
Kate nglampahi gesang ing taun 2006, sawatawis Alex wonten ing taun 2004
Nanging pungkasipun, kekalihipun saget pinanggihan wonten wekdal ingkang sami
Cariyos ing "The Lake House" sajatosipun kapundhut saking filem Koréa Kidul, jejudhul "Siworae" (2000) Ringkesan
Kate Forster (Bullock) punika salah satunggalipun dokter ing griya sakit, èstu kagèt rikala piyambakipun mirsani satunggalipun priya pejah wonten kacilakan margi, sinaosa piyambakipun sampun ngupados nulungi priya punika
Mirsani kaanan punika, Dr
Klyczynski (Shoreh Aghdashloo), réncangipun Kate, ndhèrèk prihatos lajeng maringi pamikiran supados ngénggar-énggar manah wonten katebihan
Piyambakipun lajeng dhumateng griya kaca sapinggiripun telaga, kagunganipun
Nalika Kate sampun ngalih wonten "apartemèn", tanpa kanyana sarana griya kaca punika piyambakipun sesambetan miyos serat kaliyan Alex Wyler (Keanu Reeves) ingkang badé nyéwa
Serat-serat ingkang katampi mboten miyos kantor pos, nanging kotak serat sangajengipun griya
Kekalihipun wangsul-winangsul serat, nanging sami mboten pitados nalika maos tanggal, ing mriku kaserat bènten taun
Kate tansah nyerat taun 2006, sawatawis Alex nyerat taun 2004
Nalika prakawis punika dipuntegesi, saé Ket ugi Alex tetep mboten pitados, kangmangka serat-seratanipun dumados kanthi wekdal ingkang rikat
Pungkasanipun Kate ngaturi pirsa supados manggihi wonten apartemènipun jumbuh kaliyan alamat ingkang sampun kaserat
Nanging Alex namung manggihi proyèk yasan ingkang saweg dipuncakaken, sinaosa ing mriku kaserat aran apartemènipun
Alex Wyler punika satunggalipun arsitek handal yang memiliki gayutan kurang akur dengan ayahnya, yang juga seorang arsitek kondhang, Simon Wyler (Christopher Plummer)
Meski memiliki masa lalu yang menyakitkan dengan ayahnya, Alex sebenarnya sangat menyayangi Simon dengan segenap hatinya
Simon sendiri ya iku orang yang berada dibalik kesuksesan Alex sebagai arsitek
Mboten jumbuhipun katrangan saking Kate, ugi katrangan saking Alex ndadosaken kekalihipun rumaos ngalami cariyos ingkang anèh
Sinambi tetep serat-seratan, Kate dados kemutan bilih rumiyin pranyata naté mirsani Alex, inggih punika ing stasiun sepur nalika bukunipun katilar lan kacepeng déning Alex, ugi nalika wonten adicara ambal warsanipun Alex
Lajeng Kate nyuwun supados Alex supados tumuju wonten satunggalipun papan panggènan ing taun 2004, nengga wonten restauran ing taun 2004, saperlu supados Kate saget pinanggih
Nanging sedayanipun mboten saget kaleksanan
Pungkasanipun Kate badhé medhot sesambetan kaliyan Alex lan nyobi nglampahi pagesangan ing kasunyatan
Nata malih amrih saget ngrengkuh karahayon, awit saking sesambetanipun kaliyan Morgan (Dylan Walsh), sapunika saweg radi renggang
Ndilalah, nailka Kate lan Morgan badhé ndandosi griya, kekalihipun nyuwun pitedah dhumateng konsultan Henry Wyler ingkang pranyata sadhèrèk sepuhipun Alex
Wonten ing mriku Kate mirsani sunggingan griya kaca sapinggiripun telaga kagunganipun, wonten témbok kantor
Nalika Kate nyuwun pirsa, punika sunggingan sinten, Henry Wyler ngaturi pirsa bilih sunggingan punika kadamel déning Alex Wyler ingkang sampun séda kalih taun kepengker, (14 Fèbruari 2004) jalaran kacilakan margi
Kate tuhu kaget amargi ngertos kadadosan punika lan mbekta dhumateng griya sakit, priya ingkang nandang kacilakan punika
Kate saweg mangertosi bilih priya punika Alex ingkang dèrèng dangu punika asring sesambetan miyos serat.
Slamet Sukirnanto Slamet Sukirnanto (#ALIH) inggih punika salah satunggalipun sastrawan angkatan 1966 saking Indonesia
Piyambakipun sampun nglairaken pakaryanipun awujud geguritan, artikel babagan seni rupa, lan téater
Slamet Sukirnanto naté dipilih minangka anggota Dewan Perwakilan Rakyat Republik Indonesia dados sesulihipun kalangan mahasiswa
Sakpérang geguritanipun karoncé wonten buku kempalan geguritan "Dari Negeri Poci" 3, taun 1996
Slamet Sukirnanto lair wonten ing Kutha Surakarta, Hindia Belanda, tanggal 3 maret 1941
Piyambakipun punika salah satunggalipun sastrawan misuwur saking Indonésia
Slamet sampun nglairaken kathah karya sastra awujud geguritan, artikel babagan seni rupa lan téater
Samangsa dados mahasiswa Fakultas Sastra Universitas Indonesia piyambakipun nglampahi kiprah miyos aksi unjuk raos nglawan Orde Lama ing taun 1966 ingkang lajeng nglairaken pakaryan kempalan geguritan "Jaket Kuning" (1967)
Salajengipun, Slamet kapilih minangka anggota DPRGR lan MPRS minangka dutaning mahasiswa (1967-1971)
Taun 1974 misuwur minangka "Jaksa Penuntut Umum" wonten adicara Pengadilan Puisi ing Bandung
Kempalan geguritanipun inggih punika "Kidung Putih" (1967), "Gema Otak Terbanting" (1974), "Bunga Batu Penerbit Puisi Indonesia" (1979)